Bep bloaz, an Iliz, d'an eiz a viz Gwengolo, a lid Ginivelez ar Werc'hez. Na chomomp morse hep kemerout perz er Gouel-se.  Evel ma vez laouen kalonig ar bugel da c'houel-bloaz e vamm, e tle en deiz-se hor c'halon tridal gant al levenez, rak er baradoz emañ gouel-bloaz hor Mamm.  Holl c'houeliou ar Werc'hez a die beza c'houek d'hor c'halon. Ne die zoken tremen deiz ebet eus hor buhez hep na lavarfemp da Vari hol levenez evit an holl c'hrasou skuilhet warni gant an Aotrou Doue.  Euz a greiz hor c'halon, lavaromp, mintin ha noz : « Me ho salud Mari; c'houi zo leun a c'hras. »